alibayram/wikipedia-40-langs huggingface dataset:
صندوق الدين العمومى

صندوق الدين العمومى هو الرقابه الماليه اللى فرضتها كذا دوله اوروبيه على مالية مصر بعد ما ارتبكت ظروفها الماليه فى عهد الخديوى اسماعيل. فى 2 مايو 1876 اصدر الخديوى اسماعيل امر عالى بعمل الصندوق عشان يتسلم ايرادات المصالح المحليه ، و خلا ادارته فى ايد مندوبين الدول الاوروبيه اللى لها ديون على مصر ، فبقوا شبه رقبا على مالية الحكومه المصريه ، و فضل الوضع على الحال ده لغاية ما اتلغت الامتيازات الاجنبيه فى اتفاقية مونتريه 1937 ، و بعدين الصندوق اتلغى بالكامل فى 17 يوليه 1940.

تاريخ مصر الحديثه
عيلة محمد على
تاريخ مصر العلويه
يعقوب صنوع

يعقوب روفائيل صنوع ( 15 ابريل 1839 - 1912 ) اتعرف باسم " ابو نضاره ". مؤلف مسرح و صحفى مصرى درس فى اوروبا و انشأ اول مسرح فى مصر سنة 1870 ، وبكده بيعتبر ابو المسرح المصرى. الف و اقتبس من الادب الاوروبى حوالى 26 مسرحيه كتب فيها عن حالة الفقر فى مصر و هاجم الخديوى اسماعيل . اتلقب ساعات بلقب " موليير مصر ". اصدر جورنال " لاموستيك " بالفرنساوى ، و كان اول واحد يصدر مجلات و جرانيل كاريكاتوريه فكاهيه فى مصر و كل المنطقه العربيه. اصدر " ابو نضارة " سنة 1878 لكن الخديوى اسماعيل قفلها هى و مسرحه و نفاه فراح على باريس سنة 1878 ، و فضل ينشرها بأسامى تانيه زى " ابو صفارة " و " ابو زمارة " و " الحاوى ".

من مسرحياته 

الف يعقوب مسرحيات كلها نقد اجتماعى وسياسى لمجتمع مصر فى زمانه. منها:
	"موليير مصر وما يقاسيه"
 3 مسرحيات مثلها مع فرقته على المسرح الخاص بسراى الخديوى اسماعيل فى "قصر النيل" فقاموا بتمثيل 3 روايات وهم "البنت العصرية" و" الضرتين" و" غندورة مصر".
	"بورصة مصر"
	"العليل"
	"ابو ريدة البربرى ومعشوقته كعب الخير"
	"الصداقة"
	"الاميرة الاسكندرانية"
	"مدرسة الستات"
	"البخيل"
 "مقالب سكابان"
 "الأولاد بيسوقوا الشيطنة، والبنات بتسوق عليه الدلاعة"
 حكم قراقوش
 الدخاخني
 سلطان الكنوز
 شيخ الحارة
 الوطن والحرية
 زمزم المسكينة
 شيخ البلد
 الجهادية
 القرداتي
 آنسة على الموضة

لينكات برانيه 
 Egypt State Information Service, review of Sherifa Zuhur, "Colors of Enchantment" 
 Ziad Fahmy, "Francophone Egyptian Nationalists, Anti-British Discourse, and European Public Opinion, 1885-1910: The Case of Mustafa Kamil and Ya'qub Sannu'" 
 المجلد الاول من مجلة ابو نظارة على موقع ارشيف من مجموعة جامعة تورنتو
 المجلد التانى من مجلة ابو نظارة على موقع ارشيف من مجموعة جامعة تورنتو
 المجلد التالت من مجلة ابو نظارة على موقع ارشيف من مجموعة جامعة تورنتو
 المجلد الرابع من مجلة ابو نظارة على موقع ارشيف من مجموعة جامعة تورنتو
 اصدار اول جورنال كاريكاتير فى العالم العربي  سلسلة بالهجري: الحلقة 6، الجزيرة نت، 3 ديسمبر 2012

مصادر 
 Ettmüller, Eliane U. (2012): The Construct of Egypt's National-Self in James Sanua's Early Satire & Caricature. Berlin: Klaus Schwarz. ISBN 978-3-87997-411-5
 Ziad Fahmy, "Francophone Egyptian Nationalists, Anti-British Discourse, and European Public Opinion, 1885-1910: The Case of Mustafa Kamil and Ya'qub Sannu'" 

يهود مصريين
مسرحيين مصريين
صحفيين مصريين
مواليد 1839
وفيات 1912
صور

صور مدينه و مينا فى لبنان دلوقتى ، كانت اشهر موانى البحر المتوسط فى العالم القديم ،و من اكبر موانى الفينيقيين. اتأسست حوالى سنة 2800 قبل الميلاد ، و بقت مدينه تجاريه مهمه. استولى عليها الاشوريين ، و بعدين البابليين ، و بعدين الفرس ، و بعدين اسكندر الاكبر. ازدهرت تحت الحكم ، و استولى عليها العرب سنة 638. فى العصور الوسطى استولى عليها الصليبيين و بقت من امنع معاقلهم على ساحل الشام و فضلت فى ايدهم لغاية سلطان مصر الأشرف خليل ما طردهم منها سنة 1291 بعد ما فتح عكا.

الرومانى
الحروب الصليبيه
لبنان
تاريخ
مدن لبنان
الصوم الكبير

الصوم الكبير عند المسيحيين الارتودكس, 55 يوم قبل عيد الفصح, عباره عن 40 يوم صامها المسيح فى البريه, بيسبقها اسبوع بدل ايام الحد, و بعدها اسبوع الالام, اخر ايام المسيح قبل ما يتصلب. اخر يوم حد فى الصوم الكبير بيحتفل بيه المسيحيين و بيتسمى "حد السعف".

مسيحيه
صيدا

صيدا ، مدينه و مينا فى لبنان دلوقتى ، ع البحر المتوسط. كانت مدينه من المدن الفينيقيه القديمه اشتهرت بالملاحه و التجاره. استولى عليها العرب سنة 738 و استولى عليها الصليبيين فى العصور الوسطى و قعدوا فيها لغاية ما سلطان مصر الأشرف خليل طلعهم منها سنة 1291 بعد ما فتح عكا. فى العصر الحديث زادت اهميتها بمد خط انابيب التابلاين ليها.

لبنان
مدن لبنان
هيموجلوبين

الهيموجلوبين (Hemoglobin او Haemoglobin و بيترمز له بـ Hb او Hgb) هو عباره عن بروتين بيحتوى على عنصر الحديد موجود فى الدم بتاع حيوانات كتيره (كل الفقاريات و بعض من انسجة الحيوانات اللافقاريه).

الهيموجلوبين بيبقا موجود جوه خلايا الدم الحمرا (الاريثروسيتات) و ظيفته هى نقل الاوكسيجين من الرئتين (او الخياشيم) لانسجة الجسم المختلفه.

الهيموجلوبين بيعمل رابطه كيميائيه ضعيفه مع الاوكسيجين و بيسموه فى الحاله دى اوكسى هيموجلوبين (بيبقى لونه احمر فاتح) و بكدا بيقدر يشيل الاوكسيجين و يوديه لخلايا الجسم و هناك بتتكسر الرابطه الضعيفه دى و بينفصل عنه الاوكسيجين و بيتحول لونه و بيبقا ازرق محمر و بيسموه هنا ديوكسى هيموجلوبين.

الهيموجلوبين بيتصنع فى نخاع العضم و بيتفرز فى الدم جوه خلايا الدم الحمرا اللى بتكمل دورة حياتها و تموت بعد 100-120 يوم.لما بتموت الخليه بيتكسر الهيموجلوبين و بيطلع منه حديد.فى بروتين اسمه ترانسفيرين وظيفته تجميع الحديد الناتج من موت الخلايا دى و نقله مره تانيه لنخاع العضم عشان يتعمل منه هيموجلوبين و خلايا جديده.
اللى بيتبقا من الحديد فى الدم بيدخل فى تركيب ماده تانيه اسمها بيليروبين و بيتفرز مع الصفرا و هو المسئول عن اللون البنى المصفر بتاع البراز.

جزيء الهيموجلوبين بيتكون من اربع مجموعات هيم صغيرين متجمعين حوالين مجموعة جلوبين كبيره ، الهيم دا بيمثل 4% بس من وزن الجزئ بتاع الهيموجلوبين و بيتكون من مركب عضوى شكله مدور بيسموه بورفيرين و مرتبط بيه ذرة حديد واحده، ذرة الحديد دى هى اللى بتعمل الرابطه الكيميائيه الضعيفه مع الاوكسيجين عشان يتنقل من الرئتين لكل حته فى الجسم.جزيء الهيموجلوبين الواحد بيبقا متركب من اربع مجموعات من الهيم يعنى اربع ذرات حديد و دا معناه ان كل جزئ هيموجلوبين بيقدر يشيل اربع ذرات من الاوكسيجين فى المره الواحده.
قياس نسبة الهيموجلوبين فى الدم هى من اكتر انواع تحاليل الدم اللى بيطلبها الدكاتره من المرضى بتوعهم ودى النسب الطبيعيه فى الستات و الرجاله و الاطفال:
 الراجل: 13.5 - 17.5 جرام/ديسيليتر
 الست: 12.1 - 15.1 جرام/ديسيليتر
 الطفل: 11 - 16 جرام/ديسيليتر
 الست الحامل: 11 - 12 جرام/ديسيليتر 

نسبة الهيموجلوبين فى الدم لما بتقل عن المستوى الطبيعى بتسبب مرض اسمه الانيميا و اللى بيسببه فى اكتر الحالات نقص الحديد فى الاكل او ان الجسم مش قادر يمتص الحديد اللى الواحد بياخده ويا الاكل.
ساعات كتير بتحصل طفرات بتغير التركيبه بتاعة جزيء الهيموجلوبين بس ما بتببش امراض الا فى النادر و من اشهر الامراض اللى بتيجى بسبب الطفرات دى مرض انيميا الخلايا المنجليه و مرض الثالاسيميا.

شوف كمان 
 انيميا
 انيميا الخلايا المنجليه
 ثلاسيميا
 بورفيريا

مصادر 

 "hemoglobin." Encyclopædia Britannica. Deluxe Edition. Chicago: Encyclopædia Britannica, 2008.

دم
طره

طره ، قريه ع الشط الشرقى للنيل ، على بعد حوالى 15 كم من القاهرة ، مصر. كان فيها محجر مهم للحجر الجيرى ، استخدمه المصريين القدام فى مبانيهم ، فيه جنبه جبانه من عصر الاسر الفرعونيه واحد و اتنين.طره كانت معروفه ايام المصريين القدام باسم طرويو و المؤرخ اليونانى (سترابو) اعتقد ان طرواده اخدت اسمها من مدينة طره المصريه.

لينكات برانيه

مصادر

سبب التسميه

مشاهير الحى

شوف باردوه 
احياء القاهره القديمه واصل اسمائها

قرى مصر
مدن مصريه
حلوان
بلاد مصريه اساميها فرعونيه
الدميرى

محمد بن موسى الدميرى ( القاهرة ، 1341 - القاهرة ، 1405 ) ، اديب مصرى وعالم كان فى الاصل خياط. عاش فى مصر فى عصر الدوله المملوكيه المذدهر ، و اهتم بالعلم و المعرفه. اهم مؤلفاته كتاب انسكيلوبيدى فى علم الحيوان اسمه " حياة الحيوان الكبرى " ، فى الكتاب هذا
رتب اسامى الحيوانات ابجدياً و وصف الحيوانات و ناقش مواضيعها ادبيا و طبيا و ضمن اشعار و اخبار و قصص و امثال.

دميرى
دميرى
دندره

دندره مدينه فى صعيد مصر على ضفة النيل الغربيه على بعد 665 كم من القاهرة. كانت عاصمة الاقليم الساتت فى الصعيد ، و مركز لعبادة الالاهه حاتحور. فيها معبد كامل للالاهه حاتحور من العصر البطلمى و العصر الرومانى ، و بقايا جبانات من كذا عصر.اسم دندره مشتق من اليونانى تينتيرا (Tentyra)و اللى بدوره جاى من المصرى القديم تا-نيت-نيتيرت (Ta-ynt-netert) و اللى معناها اللى عندها عامود الاهى (She of the Divine Pillar)

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

مصادر 

مدن مصريه
محافظة قنا
بلاد مصريه اساميها فرعونيه
كفر الشيخ

كفر الشيخ هى مدينه فى شمال دلتا مصر و عاصمة محافظة كفر الشيخ.بينها و بين القاهره 134 كم و عدد سكانها فى نوفمبر 2006 وصولو لـ 147,380. كفر الشيخ مدينه عصريه و هى مقر جامعة كفر الشيخ و فيها جامع و ضريح الشيخ طلحه ابى سعيد التلمسانى الذي سمت المدينه على اسمه و بها أيضاً كنيسة مريم العذراء.

سبب التسميه 
اتسمت كفر الشيخ بالاسم دا نسبه للشيخ طلحه ابى سعيد التلمسانى المغربى الشاذلى صاحب الضريح الى عمله فى مدينه كفر الشيخ الى جيه من المغرب سنة 600 هجريه و كان اسمها دنقيون و بعدين اتعرفت بكفر الشيخ طلحه, محافظة كفر الشيخ ف شمال جمهورية مصر بين فرعين النيل على امتداد (100 كم)على ساحل البحر المتوسط و بيحدها للغرب فرع رشيد بطول (85 كم) و للشرق محافظة الدقهليه و للجنوب محافظة الغربيه و مساحة محافظة كفر الشيخ ( 3466.7 كم2 )

مشاهير  
 علاء مرسى

شوف كمان 
 شخصيات مصريه مشهوره

لينكات برانيه

مصادر 

 
مدن مصريه
مدن محافظه كفر الشيخ
مراكز مصر
داروينيوس ماسيلاى

داروينيوس ماسيلاى Darwinius masillae ، بيختصر باسم ايدا Ida ، حفريه لثديه رئيسيه ، طولها 58 سم ، و عمرها 47 مليون سنه ، اتعثر عليها فى كهف فى محمية ميسيل بيت Messel pit فى جنوب فرانكفورت ام ماين فى المانيا سنة 1983. الحفريه اللى بتعتبر اكتر حفريه كامله من حفريات الثديات ( ما ينقصهاش غير جزء من رجل واحده تحت الركبه )، اتضح انها لانثى ماتت قبل ما تكمل سنه من عمرها. بيعتقد العلما ان " ايدا " عاشت فى الفتره اللى بدأت فيها الحياه على الارض تاخد شكلها الحالى بعد ما الديناصورات ما اختفت و بدأت الثديات تدخل الغابات.

بعد دراسات علميه و تحليلات اتفق العلما على ان الحفريه دى مهمه جداً ، و بتبين مرحلة أولى من مراحل تطور الرئيسيات و بالتالى ممكن تساعد على لقيان الحلقه المفقوده بين القرد والإنسان فى سلسلة تطور الانسان ذى ما قالت نظرية التطور. فيه تشابه بين الثديه " ايدا " والبشر من كذا جانب ، زى عضم المفصل عند الكاحل و الصوابع و الضوافر. و بيقول باحث الحفريات النرويجى " يورن هوروم " Jørn Hurum رئيس فريق البحث اللى درس حفرية " داروينيوس ماسيلاى " إن الجد المباشر للانسان اكيد كان شكله كده. اتسمت الحفريه باسم داروينيوس ماسيلاى نسبه للعالم داروين و معناها ( مخلوق داروين من ميسيل ).

ولكن بعد كده، اكتشفم جامعه في سويسرا ان الاحفوره دي حقص ومش حقيقية وكان ده الكلام في ٢٠١٠.

مواقع خارجيه لها علاقه بالموضوع 

 الكشف عن حفرية داروينيوس ماسيلاى 

تطور الانسان
انثروبولوجيا
ساويرس بن المقفع

ساويرس بن المقفع (915- 987) كان أسقف قبطى (مصرى) , أسقف الأشمونين (هرموبوليس) فى الصعيد.
، و كان كاتب و مؤرخ.

اعماله 
 مصباح العقل
 ايضاح الاتحاد
 الدر الثمين فى ايضاح الدين 
 تفسير الانجيل
 البيان المختصر فى الايمان
 المجامع
 تفسير الأمانة
 تاريخ بطاركة كنيسة الاسكندرية القبطيه: و الكتاب بيتينسب ليه لعدة قرون، قام الأنبا ساويرس بن المقفع بتسجيل سير البطاركة من القديس مرقس كاروز الديار المصرية للبابا شنوده الاول البطريرك 55 (859 ــ 880 م)، و جه بعده الأنبا ميخائيل أسقف تنيس وسجل سير البطاركة من البابا خائيل الاول البطريرك 56 (880 ــ 909م) للبابا شنودة التانى (بابا اسكندريه) البطريرك 65 (1032 ــ 1046م)، و جه بعدهم موهوب بن منصور بن مفرِّج الاسكندرانى وسجل سيرة البابا خرسطوذولس البطريرك 66 (1047 ــ 1078م).

بتقول المؤرخه ايريس حبيب المصرى عن تاريخ بطاركة الكنيسة المصرية لساويريس بن المقفع أسقف الأشمونيين : " الظاهرة الغريبة أن الأسقف الأشمونى عاش فى القرن العاشر ولكنه سيطر على الفكر القبطى بكتابة البطاركة .. لدرجة ان تاريخ الباباوات اللى عاشوا بعده بقرون بيتنسب ليه !!

حياتة 
كل اللى نعرفه عن حياة ساويرس أبن المقفع مؤلف تاريخ بطاركة كنيسة الاسكندرية القبطيه  هو ان; اسمه كان أبى البشر بن المقفع الكاتب او أبى البشر وتلات تواريخ أكيده فى حياته
 نوفمبر 950م ، وهو تاريخ تأليفه لكتاب "تفسير الأمانة"، اللى استكمل به كتابه اللى قبله و هو كتاب "المجامع"، وهو رد على كتاب "نظم الجوهر" للمؤرخ سعيد بن بطريق البطريرك الملكانى المقرب للفاطميين.
 سبتمبر 955 م، تاريخ اعادة تفسير كتابه تفسير الأمانة.
 سنة 987 م، مساهمته فى تحرير الرسالة المجمعية لبطرك السريان.

مصادر 

مؤرخين مصريين
وفيات 987
الكنيسه المصريه
اقباط
تاريخ مصر القبطيه
مسيحيه
عيد الصعود

عيد الصعود المجيد هو عيد بيحتفل بيه المسيحيين بمناسبة صعود او طلوع يسوع المسيح للسما بعد 40 يوم من قيامته من الاموات بعد ما اتصلب ب 3 ايام.بيؤمن المسيحيين ان يسوع صعد للسما بجسمه مش بس بروحه و قعد على الجنب اليمين لابوه السماوى.
عيد الصعود بيعتبروه واحد من اهم اتناشر عيد بيتحتفل بيهم الكنايس الاورثودوكسيه و هو بيخلد اخر مره ظهر فيها المسيح لاتباعه و بيعتبروها دخليق النهائى للهدف اللى نزل المسيح عشانه و اللى هو الخلاص و تجسيد لرجوعه للملكوت لما قال ان مملكته مش من العالم دا قبل ما يتصلب.(يوحنا 18: 36)

بحسب الاصحاح الاولانى من سفر اعمال الرسل،يسوع ابتدا يظهر للتلاميذ (الحواريين) بتوعه فى اكتر من مكان على مدى اربعين يوم و بعديها ارتفع للسما قدام عينيهم و هما على جبل الزتون امدح ما كان بيباركهم و بيبتسملهم و بعديها اختفى ورا سحابه كانت معديه فى الوقت دا.التلاميذ كانو لسه باصيين لفوق لما ظهر لهم ملاك و قالهم انا ان المسيح ح يرجع تانى بنفس الطريقه اللى شافوه بيها و هو بيطلع للسما.

عملية الصعود دى اتذكرت فى اكتر من مكان فى العهد الجديد بس فى اختلافات فى التفاصيل يعنى فى انجيل يوحنا و انجيل لوقا مثلا الظاهر ان الصعود حصل مباشرة بعد القيامه و مافيش ذكر لمدة الاربعين يوم دول.

شوف 
اعياد مسيحيه

صعود
صعود
صعود
اسمهان

آمال الأطرش (اسمهان) (24/25 نوفمبر 1912 - 14 يوليو 1944), مغنيه و ممثله مصريه من اصل سورى, و هيا اخت الموسيقار و المطرب فريد الأطرش.

حياتها
اتولدت امال فهد فرحان اسماعيل الاطرش الشهيره فنيا باسمهان فى عرض البحر على واحده من سفن الشحن اليونانيه سنة 1917, و والدها كان واحد من زعما جبل الدوز فى سوريا, و والدتها هيا الاميره و المطربه (علياء حسين المنذر). بعد وفاة والدها سنة 1925 اضطرت اسمهان للسفر هيا و والدتها و شقيقيها فؤاد و فريد الاطرش من سوريا للقاهره للهرب من الفرنسيين اللى كانو عاوزين يعتقلوها هيا و عيلتها لنضال والدها ضدهم.

اتجلت الموهبه الفنيه فى اسمهان من الصغر لما كانت بتشدو فى البيت و المدرسه اغانى ام كلثوم و عبد الوهاب و شقيقها فريد, و فى سنة 1931 اتجهت لمشاركة فريد الغناء فى صالة مارى منصور فى شارع عماد الدين, بعد تجربتها جنب والدتها فى حفلات الافراح و الاذاعه المحليه, و فى سنة 1941 مثلت اول افلامها (انتصار الشباب) بمشاركة شقيقها فريد, و فى سنة 1944 شاركت فى فيلم (غرام وانتقام) و سجلت فيه مجموعه من احلى اغانيها, شهدت نهايه الفيلم نهاية اسمهان الفنيه.

اتجوزت اسمهان من الامير حسن الاطرش سنة 1933 وانتقلت معه لجبل الدروز فى سوريا و هناك رزقت ببنت وحيده هيا (كاميليا), لكن حياتها انتهت على خلاف مع زوجها, فرجعت من سوريا لمصر, و اتجوزت من المخرج (احمد بدرخان), لكن زواجهما انهار بسرعه و انتهى بالطلاق بدون ما تاخد الجنسيه المصريه اللى فقدتها لما اتجوزت الامير حسن الاطرش, فى سنة 1944 سقطت هيا و صديقتها بالسياره فى ترعه الساحل براس البر و ماتت وقدر السواق ينجو.

اتجوزت 
 الامير "حسن الأطرش" ليها منه بنتها الوحيده كاميليا
 المخرج "احمد بدرخان"
 الممثل احمد سالم

اغانيها

افلامها 

 يوم سعيد، صوت بس
 انتصار الشباب
 غرام وانتقام

لينكات خارجيه 
 
 سايت اسمهان

مصادر 

	

مواليد 1912
وفيات 1944
مغنيات سوريات
ممثلات سوريات
سوريين لبنانيين
سوريين عاشو فى مصر
مصريين سوريين
مصريين لبنانيين
مغنيات مصريات
ممثلات مصريات
آل الاطرش
كاب

كاب ، تحريف للاسم الفرعونى نخب ، مدينه فى مصر ع الضفه الشرقيه للنيل حوالى 830 كم جنوب الاقصر. عاصمة الصعيد قبل الوحده و مركز الاقليم التالت من اقاليمه . فيها بقايا اسوار قديمه ، و معابد من عصور مختلفه ، و مقابر القواد المصريين اللى حاربوا الهكسوس و منهم أحموس.

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

مدن مصريه
الاقصر
كاجمنى

كاجمنى كمان كان مشهور بـ ميمى كان راجل فى مصر القديمه من الاسره الساته ايام حكم الملك تيتى ( حوالى 2345 - 2333 ق.م ). ليه مقبره مشهوره فى سقاره جنب هرم تيتى شمال شرق هرم زوسر. كاجمنى كان جوز بنت الملك تيتى نبتى-نيبو-خيت (Nebty-nebu-khet) و كان كمان وزير و قاضى و كاهن و ساب نصايح و حكم عن اتيكيت معاملة الناس و الفضائل الخلقيه و الاخلاق.التعاليم بتاعته لقوها جوه مقبرته اللى اكتشفها ريتشارد ليبسيوس سنة 1843 و هى واحده من المقابر اللى اتلقت فى حاله كويسه و الالوان و الرسومات اللى على الحيطان بتاعتها لسه محتفظه بحالتها و بتصور مناظر للصيادين و هما بيصطادو السمك و مناظر تانيه للتماسيح و الوز و الكلاب و القرود الطيور التانيه.

لينكات برانيه 
 وصف مفصل للمقبره و النعاليم اللى سابها كاجمنى

مصر القديمه
كاليماخوس

كاليماخوس (يونانى: Καλλίμαχος) (اشتهر حوالى 265 قبل الميلاد) شاعر و ناقد هيلينيستى من العصر البطلمى، اتولد فى قورينه (شحات فى ليبيا دلوقتى). بعد ما اتعلم فى اتينا فى اليونان راح عاش فى اسكندريه فى مصر و كتب فهرست مفصل فى 120 مجلد بيعتبر اول كتاب علمى فى تاريخ الادب. كتب شعر كتير لغاية ما بقى اشهر شعرا اسكندريه فى عصره. اشعاره مافيهاش عواطف دينيه حقيقيه لكن مليانه أوصاف بارعه و تصورات رائعه. بتعتبر قصيدة "الاسباب" من أهم اشعاره. و بتعتبر قصيدته "هلكى"، المتكونه من 1000 بيت، احسن نموذج لشعره القصصى. اشعاره الغنائيه اللى فضلت فيها تنوع عجيب فى الموضوعات و الاوزان و اهمها "نشيد ارسينوى الجنايزى". الف مرثيات كتيره افضل المعروف منها قصيدة "خصلة شعر برينيكى".
كلام غير مفهوم

بطالمة
شعرا
كبابيش

الكبابيش من القبائل العربيه فى السودان, هيا قبيله جهنيه. موجوده فى منطقة شمال كردفان. بتتكون القبيله من مجموعات مختلفه بيقودها الناظر.

شغلتهم الرئيسيه هيا رعاية الجمال, دا بيديهم مكانه عاليه فى المجتمع العربى, لان الجمال ليهبتقدير و مكانه عاليه عندهم.

لينكات برانيه

مصادر 

 

قبايل
عرب
ثقافه عربيه
السودان
كبت

الكبت (انجليزى: psychological repression) هو ميل الانسان لاستبعاد المشاعر و الرغبات و الافكار و الخبرات من دايرة الشعور لـ اللاشعور، لكن مع كده بتفضل موجوده و بتشتغل و بتأثر على سلوكه بحيث بيصعب تفسير سلوكه و تصرفاته من غير الكشف عنها عن طريق التحليل النفسى. اهتم سيجموند فرويد بموضوع الكبت و عمل عنه دراسات كتيره و ربط بينه وبين القلق و ظواهر نفسيه تانيه زى الهيستيريا.

شوف كمان 
 هيستيريا
 تابو
 تحليل نفسى
 تفريغ انفعالى
 كبت سياسى

سايكولوجيا
امراض نفسيه
الكتاب المقدس

الكتاب المقدس ، فى المسيحيه الكتاب المقدس بتاع المسيحيين و دستورهم اللى بيؤمنوا انه وحى الاهى. بيتكون الكتاب المقدس من جزئين او عهدين : العهد القديم و العهد الجديد. بيتمسك الكاتوليك و الارتودكس بحرفيته اكتر من البروتستانت. اشهر مخطوطاته المخطوط الفاتيكانى و ده مخطوط يونانى. من القرن الرابع ، و المخطوط السكندرى و ده مخطوط يونانى من القرن الخامس و المخطوطين محفوظين فى المتحف البريطانى فى لندن ، و مخطوط بيره و ده مخطوط يونانى من القرن السادس و محفوظ فى كيمبردج فى انجلترا. اترجم الكتاب المقدس للاتينى و معظم لغات العالم.

مخطوطات الكتاب المقدس 

 مخطوطات وادى قمران
 مخطوطات الترجمة السبعينية
 المخطوطة السينائية
 المخطوطة السكندرية
 المخطوطة الفاتيكانية
 المخطوطة السريانية
 شوف كمان : العهد القديم.
 شوف كمان : العهد الجديد.
 شوف كمان : جمعيات الكتاب المقدس.

كتاب مقدس
كتاب مقدس
الكرنك

الكرنك ، بلد فى مصر الوسطى ، على النيل ، على بعد 1600 متر من الأقصر ، على جزء من طيبه. الكرنك عباره عن مجموعة معابد بناها المصريين القدام للاله امون و الهه غيره على امتداد عشرين قرن من الزمن.اول اللى اتبنى فيه كان فى عصر الدوله الوسطى ، و بعدين اتوالت الابنيه فيه من مطلع الدوله الحديثه و لغاية العصر الرومانى. الكرنك خلد اسامى ملوك مصريين عظام حكموا مصر زى تحوتمس التالت ، و سيتى الاول ، و رمسيس التانى ، و رمسيس التالت و غيرهم. بيعتبر الكرنك معرض موجوده فيه مختلف فنون البنا و النحت و النقش و سجل حافل للاحداث التاريخيه فى مصر القديمه .

سبب التسميه

لينكات برانيه

مصادر 

كرنك
كرنك
كرنك
كرنك
كرنك
مدن قديمه
تاريخ مصر
مصر القديمه
معابد مصر
خات

الخات فى الدين المصرى الجنزى القديم عنصر من عناصر الانسان مع البا ، و الكا ، و الاخ ، و الايب. الخات هى الجسم البشرى المادى اللى لازم يحتفظ بشكله البرانى بعد الموت وعشان كده كان لازم الميت يتجفف ، و فى مرحله تاريخيه تانيه بقى يتحنط.

دين مصرى قديم
با

البا فى الدين المصرى الجنزى القديم عنصر من عناصر الانسان مع الخات ، و الكا ، و الاخ ، و الايب. البا كان عنصر وقوة الحياة و المقوم الرئيسي إليها لأنه الروح. صور المصريين القدام البا على شكل طائر برأس بني ادم مثل ملامح وجه صاحبه بالضبط. البا كان ينفصل عن صاحبه عند الموت و يطير الى السماء ، لكن كان يعود من وقت لآخر ليزور صاحبه و يعود للسماء.

دين مصرى قديم

fi:Egyptiläinen sielu#Ba
lt:Siela egiptiečių mitologijoje#Ba
كا

الكا فى الدين المصرى الجنزى القديم عنصر من عناصر الانسان مع الخات ، و البا ، و الاخ ، و الايب. الكا كان جسم اثيرى مش مادى ، بيتخلق مع الانسان ، و بيسكن فى جسمه المادى ، و بيفضل ساكن فيه طالما الانسان حى ، و لما الانسان يموت كان الكا بينفصل عن الجسم ، لكن كان بيفضل وياه للأبد. لكن الكا ما كانش بيسعد بحياة الخلود إلا لما تتوفر له شوية ضمانات ، اهمها تشييد مقبره منيعه ، و تابوت كبير ، و تمثال فى الغالب من حجر وشه لازم يشبه بالظبط وش صاحبه المتوفى ، و موبيليا كامله ، و قرابين طازه تتقدم له وقت المناسبات ، و تصوير مناظر على جدران المقبره تشبه الانشطه اللى كان بيعملها صاحب المقبره فى حياته . حرص المصريين على زيارة المقابر و تقديم القرابين الطازه للكا اللى كانت بتخرج من اعماق المقبره للقرابين من باب حجرى و همى . ابن المتوفى البكر كان هو اللى بيتولى عملية تقديم القرابين للكا و كان بينادى عليها عشان تخرج. ضمنات اسعاد الكا هى اللى ادت معلومات للمصرولوجيين و الباحثين عن حياة المصرى القديم و حضارة المصريين.

دين مصرى قديم

it:Anima (religione dell'antico Egitto)#Ka
اخ

الآخ  فى الدين المصرى الجنزى القديم عنصر من عناصر الانسان مع الخات ، و البا ، و الكا ، الايب. الاخ كان الشخصيه المعنويه للانسان ، بينفصل عنه بالموت و بيطلع السما و بيتعلق فيها و يبقى نجم بيبرق ، نجوم السما فى الدين المصرى القديم كانت شخصيات معنويه للاموات ، و عشان كده سموها " الخالدين "

دين مصرى قديم
ايب

الايب  فى الدين المصرى الجنزى القديم عنصر من عناصر الانسان مع الخات ، و البا ، و الكا ، و الاخ. الايب فى الدين المصرى القديم هو القلب مركز الوعى فى الانسان ، و هو اللى بيوحيله بفعل الخير او فعل الشر ، و بيهمن على تصرفاته و سلوكه. الايب كان بيعتبر الشاهد الوحيد على الانسان و قت الحساب بعد ما يموت ، و هو اللى كان بيحكى قدام " محكمة اوزوريس " عن حسنات و سيئات صاحبه اللى عملها فى دنيته ، و شهادة الايب دى هى اللى بتحدد مصير الانسان حا يروح الجنه و لا حا يدخل الجحيم.

لينكات برانيه

مصادر 

دين مصرى قديم
بهلوى

بهلوى او بهلويه ، لغة ايران فى العصور الوسطى. بتنتمى للفصيله الفرعيه الهندو-ايرانيه للغات الهندو-اوروبيه.

 شوف كمان : جدول اللغات.

لغات
بنى حسن

بنى حسن بلد فى محافظة المنيا فى مصر فيها مقابر صخريه مهمه جداً من عصر الدوله المصريه الوسطى ، اتحفر منها كذا مقبره لحكام الاقليم الستاشر من اقاليم الصعيد. حيطان المقابر متزينه برسومات ملونه لمناظر من حياة الناس اياميه ، و بالذات مناظر للرياضه زى المصارعه و شيل الاتقال و مناظر تقاتل.

سبب التسميه

مشاهير

شوف بارده 
 شخصيات مصريه مشهوره

لينكات برانيه

= مصادر 

مدن مصريه
اثار مصر
المنيا
بوتو (مدينه)

بوتو ، اسمها الحالى تل الفراعين ، مدينه قديمه فى مصر على دلتا النيل ، حوالى 10 كم شمال شرق دسوق. بتعتبر بوتو من اقدم عواصم مصر القديمه ، احتفظت باهميتها الدينيه على امتداد العصور الفرعونيه. من فجر التاريخ عبدت بوتو الالاهه بوتو اللى اتصورت على شكل تعبان كوبرا و كانت بتعتبر حامية الدلتا.

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

مدن مصريه
محافظه كفر الشيخ
مدن قديمه
بوتو

بوتو (او وادچيت) الاهه اتعبدت من فجر التاريخ فى مدينة بوتو فى دلتا النيل فى مصر. صورها المصريين القدام على شكل تعبان كوبرا و اعتبروها حامية الدلتا.

لينكات برانيه

مصادر 

دين مصرى قديم
الهه مصريه
بور سعيد (مدينه)

بور سعيد ( بالانجليزى: Port Said، i هيا مصريه على الساحل الجنوبى للبحر المتوسط وعاصمة محافظة بور سعيد، فى شمال شرق مصر على البحر المتوسط عند مدخل قناة السويس ، على شبه جزيره صغيره بين البحر و بحيرة المنزله. اتنشأت مع قناة السويس سنة 1859 ، واتسمت على اسم والى مصر سعيد باشا و بقت تانى موانى مصر و مركز تموين للسفن, عدد سكان بورسعيد 603787 نسمة, بورسعيد ليها مطار اسمه مطار بورسعيد او مطار الجميل، بورسعيد كمان مدينه سياحيه بتمتد لحوالى 30 كم على طول ساحل البحر المتوسط فى شمال مصر ومن المصايف المصريه, وفيها فنار بورسعيد القديم ودا اول مبنى واول فنار يتبني بالخرسانه فى العالم واتبنى الفنار سنة 1869, وفيها مبنى هيئة قناة السويس اللى اتبنى سنة 1893و هو مبنى جميل ممكن تشوفه وانت راكب المعدية ورايح بورفؤاد.

مزارات و اثارات بورسعيد 
 متحف بورسعيد القومي
 متحف بورسعيد الحربي
 متحف الفن الحديث (متحف النصر)
 متحف هيئة قناة السويس
 قاعدة تمثال دي ليسبس
 فنار بورسعيد القديم
 مبنى هيئة قناة السويس
 مسلة الشهداء
 الجامع العباسي
 الكاتدرائية اللاتيني
 جزيرة تنيس وجزيرة ابن سلام

أحياء بورسعيد 

 حي الجنوب
 حي الزهور يضم القرية الأوليمبية
 حي الضواحي يضم الفرع الجديد للنادى المصري ومحطة ركاب السوبر جيت ومنطقة الاستثمار
 حي غرب بورسعيد من أهم معالمه مينا اسكندرية
 حي المناخ أهم الأحياء الشعبية ببورسعيد، من أهم معالم ستاد النادى المصري.
 حي العرب الحي اللي سكنه المصريين زمان وقت الاحتلال وأهم ما يميزه بيوته الخشبية على الطراز العربي القديم.
 حي الشرق بورسعيد يقع فى مركز المدينة ويضم الحي أغلب وأهم المناطق الراقية وديوان محافظة بورسعيد وكمان البنوك والقنصليات.

اماكن ترفيهيه 
 المركز الثقافي الترفيهي
 مجمع ستايل سكوير

سينمات و مسارح 
 سينما الكروان
 سينما المركز الثقافي
 سينما مصر
 سينما الأهلي
 سينما ريو
 سنما النورس
 مسرح المركز الثقافي الترفيهي

نوادي 

 النادى المصرى
 نادى بورسعيد
 نادى المريخ
 نادى بورفؤاد
 نادى الرباط والأنوار
 جمعية الشبان المسيحيين
 جمعية الشبان المسلمين
 نادى الصيد
 نادى السلام البحري
 نادى التجديف
 نادى الشرطة
 نادى القضاة
 نادى النيابة الإدارية
 نادى مستشاري هيئة قضايا الدولة
 نادى البنوك
 نادى الجمارك
 نادى المعلمين
 نادى التجاريين
 نادى الغزل
 نادى التوكيلات الملاحية
 نادى هيئة قناة السويس
 نادى هيئة ميناء بورسعيد

مراكز تجارية وملاهي 
 صن مول
 النورس جراند مول
 المول التجاري بقرية مرحبا
 المول التجاري بقرية النورس
 ملاهي كوكي بارك

ميادين وجناين 
  ميادين:
 ميدان المنشية
 ميدان الشهداء (المسلة)
 ميدان المحافظة
 ميدان السيد متولي
 ميدان بنزرت
 ميدان الحرية
 ميدان فولجوجراد
 ميدان الساعه
 جناين:
 حديقة فريال
 حديقة التاريخ
 حدائق المنتزة
 حديثة الأمل
 حديقة التحرير
 حديقة السلام
 حديقة الفرما
 حديقة عرابي
 حديقة سعد زغلول
 حديقة جمال عبد الناصر
 حديقة الشاطئ
 حديقة المسلة
 الحديقة الدولية

اوتيلات وقرى سياحية

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

مدن مصريه
بورسعيد
بور سعيد
موانى افريقيا
بور سعيد
بور فؤاد

بور فؤاد مدينه فى مصر شرق بور سعيد ، على ساحل البحر المتوسط و قناة السويس. مدينه متخططه بطريقه كويسه ، انشأتها شركة قناة السويس سنة 1926 . بيستخرج منها الملح.

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

مدن مصريه
بور سعيد
بور فؤاد
بورجوازيه

البورجوازيه (فرنساوى:</small> Bourgeoisie, نطق: , نطق انجليزى: , نطق ألمانى: ) و ساعات بتتنطق و تتكتب البرجوازيه , فى الاصل كان اسم على السكان اللى عايشين فى المدن فى فرنسا, و بعدين على الطبقه المتوسطه اللى لعبت دور كبير جداً فى ثورات اوروبا , زى الثوره الفرنسيه , للقضاء على الاقطاع و مقاومة الحق الالهى للملوك و عمل قواعد الحكم وفق الدستور و المساواه بين الافراد و النظام النيابى. بعد كده بقت معناها فى الشيوعيه الطبقه الراسماليه اللى بتملك وسايل الانتاج و اللى طول الوقت فى صراع مع طبقة العمال و پروليتاريا.

مصطلحات
تاريخ اوروبا
مصطلحات سياسيه
سياسه
شيوعيه
بوشمن

بوشمن ، شعب فى جنوب افريقيا، بينتشروا فى جنوب افريقيا و زيمبابوى و ليسوتو و موزمبيق
و سوازيلاند و غيرها. من ناحية الاصل بيرتبطوا بالاقزام ولغتهم بتشبه لغة الهوتنتوت ، بيسكنوا فى الكهوف و بيعيشوا على صيد الحيوانات و الجمع ، لكن بدأوا يزرعوا فى اواخر القرن العشرين. عندهم قدرات فنيه عاليه فى الرسم.

انثروبولوجيا
قبايل
القديس بولس

الرسول بولس (مات حوالى سنة 64). اسمه الأصلى "شاول"، لقّب بـ"بولس الرسول" و "الرسول الأمم". فى المسيحية، يعتبر اعظم رجال تاريخ المسيحية، اتولد فى طرطوس فى اسيا الصغرى، كان رومانى الجنسية درس فى اورشليم، و اتكلّف بالذهاب لمقاومة المسيحية، فى رحلة بولس لدمشق نزلت عليه الرؤيا حسب ما قالت الكتب المسيحية المقدسة لكن و هو فى السكة ظهر له المسيح و كلّمه و قال له: "شاول شاول، انت تضهدني" فأثّرت عليه التجربة و اعتنق المسيحية ، و انخرط فى سلك المسيحيين (اعمال الرسل: 9 : 1 - 30، 22 : 3 - 21، 26 : 9 - 23 ) دخل دمشق لنشر الديانة المسيحية وانطلق من دمشق و معه رسالة المسيحية كمبشر و بقى الرسول بولس اعظم رسل المسيحية و جواباته لـ كورنثوس و غلاطيه و تيموثاوس). غيّر اسمه الى الرسول بولس بعد ما كان اسمه شاول و بقى من أنشط المبشرين بالمسيحية فى القرن الاول. عمل 3 رحلات من دمشق فى الشرق الاوسط و أسّس كنائس ، فثار اليهود عليه ولاحقوه فى دمشق وهرب اتباعه عن طريق انزاله فى قفص من فوق السور علشان الهرب من بطش اليهود ويكمل نشر رسالته لكن قبض عليه فى اورشليم و سجن سنتين، و بعدها اترحل على روما و سجن هناك سنتين ، و حكم و اطلق سراحه فذهب يبشر فى كريت و بقى يزور الكنائس علشان تشجيع الناس. قبض عليه تانى و اتبعت على روما واتحكم عليه بالاعدام فاتصلب و اتقطعت راسه بالسيف.

تعاليمه 
تعاليمه صدى لتعاليم المسيح و تفسير واضح ليها. تعاليمه متضمنه فى رسايله الاربعتاشر للكنايس المختلفه اللى المسيحيين بيعتبروها جزء اساسى من الكتاب المقدس.

رسايل العهد الجديد للقديس بولس 
 الرساله الى اهل روميه
 الرساله الاولى الى اهل كورنثوس
 الرساله التانيه الى اهل كورنثوس
 الرساله الى اهل غلاطيه
 الرساله الى اهل افسس
 الرساله الى اهل فيلبى
 الرساله الى اهل كولوسى
 الرساله الاولى الى اهل تسالونيكى
 الرساله التانيه الى اهل تسالونيكى
 الرساله الاولى الى تيموثاوس
 الرساله التانيه الى تيموثاوس
 الرساله الى تيطس
 الرساله الى فليمون

مصادر 

مسيحيه
يهود دخلوا فى المسيحية
قديسين مسيحيين
بوليكراتس

پوليكراتس ( اوخر القرن 3 و اوائل القرن 2 قبل الميلاد ). قائد فرسان الجيش المصرى فى معركة رفح سنة 217 ق.م فى عهد بطليموس الرابع اللى دمر فيها الجيش المصرى الجيش السورى. نال حظوه كبيره عند بطليموس فعينه وزير. اتبع سياسة التقرب من روما لكن فشلت ، فضاعت مكانته عند بطليموس فعزله و فقد حياته.

تاريخ مصر البطلميه
بطالمة
معركة رفح

معركة رفح معركه تاريخيه مهمه حصلت فى رفح سنة 217 ق.م فى العصر البطلمى. بعد مااستولى انتيوخوس التالت ( اتلقب لما كبر بانتيوخوس العظيم ) على سلوقيا عاصمة سوريا ، اللى كانت من توابع مصر ، بعد ما الحاميه اللى فيها سلمتهاله. انتيوخوس طلع على صور و بطولومايس ( عكا دلوقتى ) عشان يستولى عليهم. فلما حس ملك مصر بطليموس الرابع بالخطر اتنبه و طلع من مصر مع مراته و اخته ارسينوى التالته على راس جيش ضخم فيه 73 فيل ، و طلع معاه اسطول مصر و فرسانها اللى كان بيقودهم " بوليكراتس " ، و اصطدم الجيش المصرى بالجيش انتيخيوس الثالث فى رفح و دمره بالكامل.

حروب
بطالمة
تاريخ مصر البطلميه
حروب مصر
رفح
بولينيزى

پولينيزى او پولينيزيه ، مجموعه من اللغات الملايويه الپولينيزيه. المجموعه دى بتنتمى ليها لغات سكان جزر فى الباسيفيك ( المحيط الهادى ) زى هاواى و جزر ساموا و تونجا و و جزر بولينيزيا الفرنساويه ( تاهيتى ، سوسايتى ، ماركيساس ، تواموتو ، جامبيد ).

شوف كمان : جدول اللغات.

لغات
بولينيزيا

پولينيزيا (Polynesia من اليونانى: πολύς polus, كتير + νῆσος nēsos, جزيره) هى مجموعة من مجموعات الجزر التلاته المنتشره فى الباسيفيك (المحيط الهادى)، و موجوده فى وسط و جنوب الباسيفيك بين خطوط طول 120 و 180، و بتضم جزر هاواى و تاهيتى و ساموا و تونجا، و جزر پولينيزيا الفرنساويه اللى من ضمنها سوسايتى (من ضمنها تاهيتى)، ماركيوساس، تواموتوس، جامبيد، و بتضم كمان نيوزيلاندا من الناحيه الاثنولوجيه. لغة المنطقه هى الملايو الپولينيزيه. فى المنطقه دى بيعدى خط التاريخ الدولى (International Date Line) اللى بيعدى جزء منه بين ساموا و تونجا وبكده اللى بيسافر فى رحله جويه مدتها حوالى ساعتين بين الجزيرتين بعد ما يوصل بيلاقى التاريخ ازيد او اقل يوم.

 
اوشيانيا
مناطق العالم
جزر
بيرناديت

القديسه بيرناديت اسمها الاصلى ماريا برنادا سوربيروس - Maria-Bernada Sobirós - ( لوردس ، فرنسا ، 7 يناير 1844 - لوردس ، 16 ابريل 1879 ). فى المسيحيه ، كانت بنت فرنساويه فقيره و بسيطه ابوها بيشتغل فى طابونه. ظهرت ليها اللى اتفسر على انه كانت العدرا و هى عندها اربعتاشر سنه ، فى 11 فبراير 1858 ، فى لوردس و اتكررت زيارتها ليها تمنتاشر مره ، بيرناديت نفسها عمرها ما قالت ان الست اللى كانت بتطلع ليها كانت العدرا. انكر القسسه و الكنيسه الكاتوليكيه رسالتها الاولى لكن بعد ما درسوا الحاله و فحصوها صدقوها و اعترفوا بيها و قالوا ان اللى طلع ليها كان العدرا ، و قضت بقية حياتها فى دير فى فرنسا. بعد ما اتوفت جسمها ما اتحللش . اعترفت الكنيسه بقدسيتها فى 8 ديسمبر 1933. و بقى بيحتفل بعيدها يوم 16 ابريل كل سنه. لوردس بقت من اهم الاماكن اللى بيزورها ملايين الحجاج الكاتوليك لطلب الشفا و البركات.

مصادر 

مواليد 1844
وفيات 1879
مسيحيه
قديسين
قديسين مسيحيين
قديسين فرنساويين
البيمارستان المنصورى

البيمارستان المنصورى او المارستان ، كلمة بيمارستان كلمه فارسيه مركبه من " بيمار " يعنى عيا و " ستان " يعنى مكان و بيتسمى بالتركى " خسته خانه " يعنى مكان العيانين. البيمارستان المنصورى فى القاهره كان من مفاخر العصر المملوكى ، كان مستشفى و مدرسه لتدريس الطب. اعتنى بعلاج كل الامراض و كان فيه دكاتره و جراحين و مجبرين و فصادين و دكاترة علاج طبيعى ، و كان ليه عيادات خارجيه و فروع لمعالجة الامراض النفسيه ( لغاية النهارده بيسمى المصريين مستشفى الامراض العقليه مارستان او تحريفها مورستان ) ، و فروع للعنايه بالعجايز و الايتام. البيمارستان المنصورى اللى بناه السلطان المنصور قلاوون فى القاهرة كان من اشهرها. كان بيشرف على البيمارستان المنصورى و بيديره امير مرتبته عاليه من كبار امرا مصر.

البيمارستان المنصورى كان فيه قسم لعلاج الرجاله و قسم لعلاج الستات ، و كان فيه تمارجيه و ممرضين و سراير عليها مراتب و مخدات و ملايات و لحفه ، و كان فيه اقسام متخصصه ، زى قسم للحميات ، و قسم للامراض المعويه ، و قسم لأمراض العيون ، و قسم للمصابين فى الحوادث و غيرها، و كان فيه معامل لتركيب الأدويه و الأمصال و المراهم ، و اماكن للدراسه بيلقى فيها الاطباء محاضرات على طلبة الطب. اليمارستان كان بيعمل حفلات موسيقيه للعيانين عشان يسليهم و يخفف عنهم فى فترة اقامتهم. العلاج فى البيمارستان المنصورى و الكشف و الكونسولتو و الادويه و الاكل و الشرب كانت بالمجان للغنى و الفقير و الحر و العبد. و حتى لو حد عيان مات فيه كانت الدوله بتتكفل بالجنازه و الدفن .

اشرف على بنا البيمارستان المنصورى فى منطقة بين القصرين فى القاهره الامير علم الدين الشجاعى و افتتح سنة 1283 بحضور السلطان قلاوون مع امرا و علما مصر.

كتب الشاعر شرف الدين البوصيرى قصيده مدح فيها السلطان قلاوون بمناسبة افتتاح مدرسته و البيمارستان جه فيها :

فهرست وملحوظات

مراجع 
 المقريزي : السلوك لمعرفة دول الملوك ، (9 مجلدات) ، دار الكتب، القاهرة 1996.
 المقريزي : المواعظ و الاعتبار بذكر الخطط والأثار ، (4 اجزاء) مطبعة الاداب ، القاهرة 1968.
 شهاب الدين النويرى : نهاية الأرب فى فنون الادب ، (32 جزء) ، مركز تحقيق التراث ، القاهرة 1992.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

تاريخ مصر المملوكيه
مستشفيات
تاسمان

آبل يانسون تاسمان ( حوالى 1603 - 10 اكتوبر 1659 ) ، ملاح هولاندى عمل كذا رحله للتجاره و الاستكشاف فى المحيط الهادى و المحيط الهندى فى الفتره ما بين حوالى 1632 و 1653 ).اكتشف نيوزيلاندا و تسمانيا و طاف فى البحر حوالين استراليا.

مصادر 

نيديرلانديين
مستكشفين هولانديين
مستكشفين و رحاله
مواليد 1603
وفيات 1659
لغه تيبيتى

اللغه التيبيتى الاستاندارد ( bod skad) هى لغه من لغات الفصيله الصينيه-التيبتيه (صينو-تيبتيه) و بيتكلموها فى التيبيت فى الصين.

شوف كمان 
 جدول اللغات

لينكات برانيه 
 مركز اللغه و الثقافه و الادب التيبيتى

لغات
الصين

bn:তিব্বতি ভাষা
تثبيت

التثبيت او سر الميرون  ، فى المسيحيه ، سر من اسرار الكنيسه السبعه ، يقصد به تثبيت المعمد فى الكنيسه. يتم فى طقس معين يضع الكاهن يده فيه و يرشم المعمد بالميرون ستة وثلاثين رشمة. الميرون زيت مقدس بخميره محفوظه من اطياب تكفين المسيح ( اعمال الرسل 8 : 14 - 17 و 19 ).

مسيحيه
اسرار الكنيسه
تثبيت (سايكولوجيا)

التثبيت فى مدرسة التحليل النفسى هو توقف جزء من الليبيدو او تثبيتها عند مرحله معينه ، و هو ميكانيزم بيتسبب عنه ان الفرد ما بيبقاش قادر يتعايش مع الواقع او مواجهته ، و ساعات بيدل على ارتباط مش مألوف بفرد بيحطه الطفل او البالغ محل ابوه.

سايكولوجيا
امراض نفسيه
تجلى الرب

تجلى الرب، فى المسيحيه، ظهور يسوع المسيح لبطرس و يعقوب و يوحنا على جبل طابور فى صوره ساطعه، كان "وشه نور زى الشمس و هدومه بقت بيضا زى النور" ( تى 17: 1 - 8)، بمعنى ان العظمه الالهيه اتجلت فى هيئته البشريه. و ده عيد من اعياد المسيحيه.

شوف 
اعياد مسيحيه

مسيحيه
اعياد مسيحيه
تحليل نفسى

التحليل النفسى (انجليزى: psychoanalysis او Freudian psychology; فرنساوى: psychanalyse; ألمانى: Psychoanalyse), نظريه فى السايكولوجيا (علم النفس) و العيا النفسى و العقلى, و طريقة علاج نفسى بداها سيجموند فرويد و اتبعه فيها علما نفس كتير بتعديل و من غير تعديل. بتقوم نظرية التحليل النفسى على مفاهيم اساسيه هى: الدوافع اللاشعوريه اللى الانسان ما بيعيهاش مع انها بتأثر على سلوكه و اهمها الليبيدو (الطاقه الجنسيه), و الصراع اللى بينشأ بين دوافع الانسان و القيود و التابوهات المفروضه عليه (شوف كمان تابو), و الرمزيه اللى هى عباره عن تعبير السلوك عن رغبات لاشعوريه, و ميكانيزمات الدفاع و دى اساليب بيلجأ ليها الفرد للدفاع ضد القلق زى النقل و التبرير و الاسقاط.

بتتضمن نظرية التحليل النفسى تطور النمو الجنسى السيكولوجى اللى بيمر فيه الليبيدو بكذا مرحله لغاية ما بيوصل الفرد لمرحلة النضج الجنسى السيكولوجى. بيأدى حصول ثبوت او ارتداد لظهور الوسواس القهرى (عصاب) و الذهان.

أهم مفاهيم التحليل النفسى هى:
 مكونات النفس: من الهو او الهى و دى بتتكون من الدوافع الغريزيه, و الـ"أنا" و هو التعبير الشعورى بتاع الفرد, و الـ"أنا" الاعلى و ده بيمثل الضمير الخلقى الناشىء عن امتصاص أوامر و نواهى الاب و الام.
 الكبت.
 اللاشعور.
 العقده النفسيه.
 ميكانيزم الدفاع.

بتقوم طريقة التحليل النفسى فى العلاج على اساس الانسياب الحر للافكار و التداعى اللى بتسمح للعيان استرجاع شوية ذكريات منسيه, و التفريغ الانفعالى, و تحليل الاحلام عن طريق تفسير رموزها و صورها لمساعدة العيان على الاستبصار و التحويل. بيستخدم التحليل النفسى فى علاج الهيستيريا و القلق و المخاوف المرضيه و الوسواس القهرى و الامراض السايكوسوماتيه (نفسيه - جسميه).

فرويد بيعتبر اعراض الهيستيريا تعبيرات عضويه عن صدمات مكبوته و صراعات نفسيه لاشعوريه بترجع لايام طفولة العيان, و ان دوافعها جنسيه و استخدم التنويم فى علاجها.

أثرت نظرية التحليل النفسى على مختلف العلوم الانسانيه زى التربيه و الطب و السوسيولوجيا و علم الاجرام و الادب و الفن.

شوف كمان 
 سيجموند فرويد

سايكولوجيا
امراض نفسيه
طب
علم النفس المصرية

علم النفس المصرية ، مجله علميه مصريه متخصصه فى علم النفس اصدرها فى القاهرة سنة 1945 عالم النفس المصرى يوسف مراد اللى اسس علم النفس التكاملى.

جرانيل و مجلات مصريه
بيلاطس البنطى

بيلاطس البنطى ( اذدهر سنة 26 ميلاديه )، فى المسيحيه كان الحاكم الرومانى اللى صلب المسيح رغم انه كان مقتنع ببراءته ، و غسل ايديه بعد ما اتحكم عليه كرمز على انه مش مسئول عن الحكم اللى صدر ضد المسيح. عند ناس بيعتبر مضرب للامثال عن الانتهازى اللى بيتنصل من المسئوليه.

مسيحيه
رومان
بناء اجتماعى

البناء الاجتماعى فى علم الاجتماع و الانثروبولجيا بيتقصد بيه الوحدات الاجتماعيه اللى المجتمع متقسم عليها و اللى بتقوم على علاقات اجتماعيه ثابته و قديمه بين الافراد. فى المجتمعات البدائيه و المتخلفه زى فى مجتمعات عربيه بتعتبر العشيره من مكونات البنا الاجتماعى لكن فى المجتمعات المتحضره اللى بيألف البنا الاجتماعى هو الحزب السياسى و نقابات العمال و حاجات زيها.

انثروبولوجيا
سوسيولوجيا
قبايل
بورمى

البورمى او الميانامارى هى اللغه الرسميه بتاعة بورما و بتتبع عيلة اللغات الصينيه - تيبتيه ( صينو - تيبتيه ).عدد اللى بيتكلوموها حوالى 32 مليون واحد عايشيم معظمهم فى بورما و فى اقليات تانيه فى تايلاندا و سينجافوره و و ماليزيا.

شوف كمان 
 جدول اللغات.

بورما
لغات
بيزنطه

بيزنطه ، مدينه قديمه كانت فى موقع استانبول فى تركيا دلوقتى. كانت مركز تجارى اسسه اليونانيين القدام سنة 667 قبل الميلاد. استولى عليها سنة 196 بعد الميلاد ، و اختارها قسطنطين الاول سنة 330 موقع لمدينة قسطنطينيه اللى بقت بعد كده عاصمة الامبراطوريه البيزنطيه. الامبراطوريه البيزنطيه بتتسمى كمان بيزنطه.

الرومان
مدن تركيا
مدن قديمه
قلق

القلق ، فى السايكولوجيا ، حالة توتر عصبى مصحوب بخوف ، و ممكن يكون مركز على موضوع معين فى الحالات العاديه ما بيسببش الخوف او يكون مبهم بالكامل. بيبقى موجد مع معظم الامراض النفسيه و العقليه و بيسبب اضطراب فى وظايف الهضم و التنفس و بيعطل الوظايف العقليه . بيتعالج بالادويه او العلاج السكولوجى.

 شوف كمان : تحليل نفسى.
 شوف كمان: توتر.

سايكولوجيا
امراض نفسيه

vi:Lo âu
قرياقص ميخائيل

قرياقص ميخائيل ( 1887 - 1956 ) ، صحفى مصرى وطنى بدأ يشتغل فى الصحافه سنة 1906. سافر لندن سنة 1910 و هناك دافع عن قضية استقلال مصر من بريطانيا و كتب فى الجرانيل الانجليزيه و راسل كذا جورنال فى مصر.

مواليد 1887
وفيات 1956
صحفيين مصريين
اقباط
سليمان الجندى

سليمان الجندي (24 اغسطس 1945 - 16 اغسطس 1996)
كان ممثل مصرى اتشهر بلقب (طفل السينما المصرية) , درس بمعهد السينما وشارك فى بعض الافلام وهو فى مرحلة الشباب منها فيلم " ام العروسة" مع عماد حمدى و تحية كاريوكا ، اعتزل التمثيل بعد شغله فى أدوار قليلة كشاب بالغ وده سنة 1967 وبعدها إعتزل التمثيل واستقر فى اسكندرية وفتح معرض عربيات.

كان ساكن فى حى شبرا وكل اخواته اتوفوا وهم فى سن الشباب..عادل وجمال الجندى ماتوا فى المانيا الغربيه..وفتحى (تيتى) كان تاجر عربياتفى شارع هدى شعراوى فى وسط البلد ومات برضه فى سن الشباب..اما سليمان (سوسو) فتزوج من بنت من شبرا اسمها انتصار وعاش فى اسكندريه لغاية وفاته سنة 1996 وكان عنده 51 سنة .

حياته 
اتولد سليمان الجندي فى يوم 24 أغسطس سنة 1945، ودرس الإخراج بمعهد السينما وتم تعيينه فى الإذاعة والتليفزيون، وحسب بيانات موقع السينما فإنه قد شارك فى بطولة اكتر من 30 فيلما خلال 18 سنة هيا كل سنين عمره الفني، كانت الأغلبية منهم خلال الفترة من سنة 1950لسنة 1956، و 7 أفلام خلال الفترة من سنة 1957لسنة 1967، وباستعراض الأفلام اللى شارك فيها نجد أنه قد شارك فى فيلم "جميلة" سنة 1958، وشارك بعدها فى فيلم "روميل ينادي القاهرة" سنة 1959، وغاب بعدها 4 سنين بعدين عاد ليشارك فى فيلم "أم العروسة" سنة 1963، بعدين عاد للغياب سنتين شارك بعدهما فى فيلم "هي والرجال" سنة 1965، وغاب بعدها سنتين أخريين وعاد ليشارك فى فيلم "النصف الآخر" ليختفي بعدها نهائيا من الظهور على الشاشة.

من أدواره 
 الطفل محروس فى فيلم الأسطى حسن 1952
 اخو سميرة احمد فى فيلم ريا وسكينة 1952
 اخو هدى سلطان فى فيلم جعلونى مجرما 1954
 فيلم عرائس فى المزاد 1955
 إبن فريد شوقى فى فيلم رصيف نمرة خمسة 1956
 اخو شادية فى فيلم شباب إمرأة 1956
 الاخ العزول فى فيلم ام العروسة 1963
 فيلم جميله بوحريد مع ماجده

فيلموجرافيا 
 النصف الاخر (1967)
 هى والرجال (1965)
 ام العروسة (1963)
 المجرم (1957)
 ارض السلام (1957)
 رصيف نمرة5 (1956)
 النمرود (1956)
 صاحبة العصمة (1956)
 القلب له أحكام (1956)
 شباب امرأة (1956)
 نحن بشر (1955)
 موعد مع ابليس (1955)
 الوحش (1954)
 ارحم دموعي (1954)
 جعلونى مجرما (1954)
 فتوات الحسينينة (1954)
 المحتال (1954)
 ريا و سكينه (1953)
 حميدو (1953)
 شم النسيم (1952)
 جعلونى مجرما(1954)

مواليد 1945
وفيات 1996
ممثلين مصريين
كوميديانيين مصريين
سينما
750



وفيات 
 ابو نواس

اهم احداث السنه

مصادر
810



مواليد 
 جون سكوتس اريجيا

وفيات 
 ابو نواس

اهم احداث السنه

مصادر
1254



مواليد 
 15 سبتمبر - ماركو بولو

وفيات 
 فارس الدين أقطاى الجمدار

اهم احداث السنه

مصادر
جامع الرفاعى

جامع الرفاعى ، جامع بيطل على ميدان الرميله فى القلعه فى القاهرة ، مصر. بيتنسب اسم الجامع للشيخ على بن شباك المدفون فيه و هوه ابن الشيخ الرفاعى.

فى سنه 1869 امرت " دولتو خوشيار هانم " ام اسماعيل باشا خديوى مصر بتحضير مشروع لبنا جامع كبير تلحق بيه مدافن ليها و لأسرتها. استمر بنا المشروع حداشر سنه لغاية ما بقى ارتفاعه مترين من الارض و بعدين اتوقف البنا سنه 1880 و ما استكملش الا بعد خمسه و عشرين سنه فى عهد عباس حلمى التانى سنة 1912.

بيعتبر جامع الرفاعى من اشهر الجوامع اللى اتبنت فى مصر فى القرن العشرين و من اجملها من حيث الزخرفه و اتقان الصنعه و فى ضخامته و علوه على مستوى مدرسة السلطان حسن من عصر الدوله المملوكيه. و بتتميز مداخل الجامع بالعلو الشاهق و العواميد الحجريه و الرخاميه و تيجانها الجميله ، و الزخارف و الالوان الدهبيه اللى بتزخرف قباب المداخل و شبابيك الواجهات المعموله من نحاس برسوم جميله. منارة الجامع المبنيه على قواعد مدوره ، زى منارات مدرسة السلطان حسن ، بتمتاز بالرشاقه و الجمال. واجهة الجامع الغربيه بتضم المدخل الملكى المليان عواميد قايمه على قواعد رخام عليه نقوش و مقرنصات بديعه ، و عتباته مكسيه بالرخام الملون و الكتابات.

مساحة جامع الرفاعى 6500 متر ، و الجزء المخصص للصلا مساحته 1767 متر و على بقية المساحه موجود مقابر و ترب. تربة الملك فؤاد الاول موجوده على يمين الداخل من المدخل الملكى ، فى الركن الغربى القبلى بتاع الجامع و جدران المقبره مكسيه بالرخام المتلون و الزخارف المدهبه و الايات القرآنيه. جنب تربة الملك فؤاد فيه مقبرة والدته " الاميره فريال " اللى اتوفت سنه 1910. المقبرتين متصممين و مزخرفين بنفس اسلوب العماير الاسلاميه. الداخل من الباب الملكى بيشوف أوده بتضم مقبرة الشيخ على بن شباك الرفاعى المطعمه بالعاج و الرخام و النقوش المدهبه ، و فوق الأوده فيه قبه متزينه بمقرنصات مدهبه و متلونه فى وسطها مقصوره خشب مطعم ليها عواميد رشيقه. جسم القبه متفرع بأشكال هندسيه و متغطى بالقزاز الملون و فى جوانب الأوده الاربعه فيه ابوب بتوصل للجامع اتزينت عتباتها بالزخارف الجميله و اطعمت اجزاء منها بالعاج و الابنوس. بين البابين القبليين فيه أوده بسيطه فى وسطها تابوت خشب فيه تربة سيدى الأنصارى فوقيه قبه حجريه مافيهاش زخارف.

حيطان الجامع و سقوفه مرفوعه بوزرات رخام ملونه و حواليها طراز مدهب مكتوب عليه ايات قرآنيه. محراب الجامع اللى بيتوسط الجدار الشرقى بتاع الجامع قايم بين اربع عواميد اتنين منهم لونهم ابيض و الاتنين التانيين لونهم اخضر غامق. جنب المحراب فيه منبر كبير حشواته مطعمه بالعاج و الابنوس و خشب الجوز. فى ناحية الجامع البحريه فيه ست ابواب اربعه منها بتوصل للمدافن. جامع الرفاعى بيضم مقابر عيلة محمد على و من المشاهير الاجانب المدفونين فى مدافنه محمد رضا بهلوى شاه ايران اللى فات.

بعد اهمال الجامع ده مده طويله مع كنوز مصر فى منطقة القلعه ، هيئة الاثار المصريه عملت ليه ترميم و تجديد فى عهد الدكتور احمد قدرى اللى كان مهتم بالحفاظ على اثار و تحف منطقة القلعه.

المراجع 
 حسن الرزاز ، عواصم مصر ، دار الشعب، القاهرة 1995
 الموسوعة الثقافية ، مؤسسة فرانكلين للطباعة والنشر، القاهرة - نيو يورك

رفاعى
رفاعى
جامع
معابد
اسلام
جوامع
مبانى عباده
مساجد
باربيتيورات

الباربيتيورات (Barbiturates) دى مجموعه من الادويه اللى بتكبت نشاط الجهاز العصبى المركزى وعشان كدا بيستعملوها كـ منومات و مهدئات و مخدرات فى و قبل العمليات و و مضادات للتشنجات (مضادات الصرع)و مضادات للقلق.

الادمان 
الباربيتيورات عندها قدره قويه انها تعمل ادمان بنوعينه:الادمان العضوى و الادمان النفسى.فى مجموعه تانيه من الادويه اسمها البينزوديازيبينات ممكن تأدى نفس الاغراض و مخاطرها اقل و عشان كدا انهارده ما بقوش يستعملو الباربيتيورات كتير لانها ليها اعراض جانبيه خطيره ممكن تسبب الموت لو اتاخدت بجرعات عاليه نتيجة كبت الجهاز العصبى المركزى و كبت الجهاز التنفسى.

الاستعمال العلاجى 
اغلب الباربيتيورات دلوقتى بقت تستعمل مخصوص فى الطب البيطرى (بينتوباربيتال)عشان تخدر الحيوانات قبل العمليات الجراحيه و من الانواع القليله اللى لسه ليها ااستعمال دوائى فى البشر:الفينيوباربيتال (مضاد الصرع)، الثيوبينتال (بنج قبل العمليات).

الاستعمالات التانيه 
الادويه دى ليها استعمالات تانيه مش دوائيه زى فى الاعدام بالحقنه المميته فى امريكا و فى القتل الرحيم (يوثانازيا) ، الثيوبينتال بيستعملوه فى بعض البلاد فى دخليقات مع المتهمين لانه بيخلى المتهم يعترف بكل حاجه و بيسموه (مصل الحقيقه Truth serum).

التاريخ 
مجموعة الباربيتيورات كلها مشتقه من حمض الباربيتيوريك (C4H4O3N2)اللى اتحضر اول مره فى المانيا سنة 1903 من اليوريا و حمض المالونيك

ادوية الجهاز العصبى المركزى

it:Acido barbiturico
مسحة العيانين

مسحة العيانين او مسحة المرضى  ، فى المسيحيه ، سر من اسرار الكنيسه السبعه. بيمنحه الكاهن للعيان عشان يشفيه روحانى و جسمانى ( رسالة يعقوب : 5 : 14 ). بتم بدهن العيان بالزيت بعد صلوات طقسيه.

مسيحيه
اسرار الكنيسه
فؤاد الاول

فؤاد الاول ( القاهره، 26 مارس 1868 - القاهره، 28 ابريل 1936 ) ملك مصر و تاسع حكامها من اسرة محمد على ، ابن الخديوى اسماعيل ، اتنصب بعد اخوه السلطان حسين كامل فى 9 اكتوبر 1917 ، بعد ما اتنازل الامير كمال الدين حسين ابن السلطان حسين كامل عن حقوقه فى تولى السلطنه المصريه ، و اتلقب بملك مصر فى مارس 1922 ، و حكم لغاية وفاته. قامت فى عهدة ثورة 1919 ، و اضطر الانجليز رفع حمايتهم عن مصر بمقتضى تصريح 28 فبراير 1922 و اتعمل دستور 1923 و اتعملت فى مصر اول وزاره شعبيه برياسة سعد زغلول. حصلت فى عهده مفاوضات كتيره بين مصر و انجلترا بريطانيا بهدف تحديد العلاقات بين البلدين ( مفاوضات زغلول - مانر 1920 ، و عدلى - كرزن 1921 ، و زغلول - رامزى مكدونلد 1924 ، و ثروت - اوستن تشمبرلين 1927 ، والنحاس - هندرسن 1929 - 1930 ) ، و انتهت المفاوضات بتوقيع معاهدة 1936 اللى اعترفت فيها بريطانيا باستقلال و سيادة مصر. بعد ما اتوفى فؤاد الاول خلفه ابنه فاروق الاول.

حياته 
اتولد الملك فؤاد الاول فى قصر ابوه الخديوى اسماعيل باشا فى القاهره فى 26 مارس سنة 1868 و كان أصغر اولاد الخديوى اسماعيل ولما كبر شويه دخله ابوه المدرسه الخاصه اللى كان انشأها فى قصر عابدين عشان يعلم فيها ولاده و لما فؤاد بقى عنده سبع سنين بعته سويسرا و دخل هناك مدرسة " تودكيم " الخاصه ، لكن و هو فى سويسرا اتخلع ابوه واتنفى على ايطاليا فراح فؤاد على هناك و دخل المدرسه الملكيه الاعداديه فى تورينو و بعدها دخل مدرسة تورينو العسكريه و اتخرج منها سنة 1888 و انضم للجيش الطليانى لمدة سنتين بعدها عينه السلطان العثمانلى عبد الحميد ياور ليه فى البلاط السلطانى فى استنبول و بعدين استدعاه الخديوى عباس التانى لمصر و عينه ياور ليه.

فى اكتوبر 1917 اتوفى اخوه السلطان حسين كامل و حسب نظام وراثة العرش كان المفروض ان ابنه الامير كمال الدين حسين يتنصب سلطان على مصر مكانه لكن الامير كمال لسبب او تانى ما رضييش يخلف ابوه على عرش السلطنه المصريه فاتنصب بداله عمه فؤاد يوم 9 اكتوبر سنة 1917 و اتغيرت مصر من سلطنه لمملكه فبقى فؤاد الاول ملك مصر.

حكم 
اتلقب الملك فؤاد بـ " سيد النوبة وكردفان ودارفور " ، و اترأس اللجنه اللى اتشكلت لتأسيس و تنظيم الجامعه الاهليه ( جامعة القاهرة دلوقتى ). عهد الملك فؤاد الاول حصلت فيه ثورة 1919، ورفعت فيه بريطانيا الحمايه عن مصر و اعترفت بيها مملكه مستقله ليها سياده فأعلن فؤاد الاول استقلال مصر فى 12 مارس 1922. و فى عهده صدر دستور 1923 ، و اتشكلت اول وزاره شعبيه برياسة سعد زغلول.

بعد ما لغى مصطفى كمال اتاتورك الخلافه العثمانليه فى تركيا فى بداية عشرينات القرن العشرين اتعملت محاولات فى مصر عشان يبقى الملك فؤاد " خليفة المسلمين " لكن المحاولات فشلت ، لكن الملك فؤاد سعى عند بريطانيا لتعديل نظام وراثة عرش مصر بحيث يبقى منحصر فى ذريته بدل اكبر افراد الاسره العلويه و نجح فعلاً فى مساعيه فأصدر فى 13 ابريل 1922 النظام الجديد لوراثة العرش فبقى اللقب الرسمى لابنه فاروق هو " حضرة صاحب السمو الملكى الامير فاروق " و " امير الصعيد ".

موته 
حكم الملك فؤاد لغاية وفاته فى 28 ابريل 1936 و اتدفن فى جامع الرفاعى فى القاهره و خلفه ابنه فاروق الاول.

أسرته

اولاد الملك فؤاد من الاميرة شويكار خانم افندى 
 اسماعيل فؤاد : (1896-1896)
 الاميره فوقيه

اولاد الملك فؤاد من الملكة نازلى 
 الملك فاروق
 الاميره فوزيه
 الاميره فايزه
 الاميره فايقه
 الاميره فتحيه

مراجع

شوف كمان 
 اسرة محمد على
 حكام عيلة محمد على باشا

مواليد 1868
وفيات 1936
اسرة محمد على
حكام مصر
تاريخ مصر العلويه
رؤسا جامعة القاهرة
مصريين البانيين
متعلمين فى جامعة القاهره
سينايا

سينايا (بالرومانى :Sinaia) دى مدينه رومانيه فى كونتية براهوفا.سينايا مدينه جبليه مشهوره بالسياحه و الرياضات الشتويه و موقعها فى نص رومانيا على بعد 105 كم شمال غرب بوخارست فى وادى نهر براهوفا.المدينه مبنيه فى بطن جبل فورنيكا اللى بيعتبر امتداد لسلسة جبال الكاربات.

مدينه سينايا اتسمت سينايا بسبب دير سينايا اللى بناه فارس اسمه ميهاى كونتاكوتسينو (Mihai Cantacuzino) سنة 1695 بعد مارجع من رحلة حج من مصر و شاف جبل سينا.دير سينايا متسمى على اسم سينا المصريه و اتبنت المدينه حواليه و اتشهرت اكتر لما بنا الملك الرومانى كارول الاول قصره الصيفى الفخم فيها و سماه (قلعة بيليش)، القصر مبنى من بره على الطراز الالمانى بتاع عصر النهضه و فيه 160 اوده و دلوقتى عملوه متحف مفتوح للجمهور و فيه تشكيله رائعه من التحف الفنيه و السجاجيد و الرسومات القيمه.كارول الاول كمان امر ببناء قصر تانى اصغر من قصره و سماه بيليشور (يعنى بيليش الصغير) و خلاه يكون مقر لابن اخوه و ولى عهده "الملك" فرديناند و مراته الملكه مارى.

شوف كمان 
 سينا

مدن رومانيا
يوليوس فلهوزن

يوليوس ڤلهوزن (بالالمانى:Julius Wellhausen) ( اتولد 17 مايو 1844 - مات 7 يناير 1918 ) ، مستشرق المانى كتب دراسات قيمه عن العرب زى " بقايا الوثنيه العربيه " و " الدولة العربية و انهيارها ".

مستشرقين المان
مواليد 1844
وفيات 1918
مستعربين المان
فلاندرى

فلاندرى او فلاندريه لغه جرمانى قريبه جداً من اللغه الهولاندى و تقريباً التمييز بينهم مش موجود الا سياسياً. بيتكلمها الناس فى الجزء الشمالى من بلجيكا.

 شوف كمان : جدول اللغات.

لغات